Ffilm ddrama rhamantus gan y cyfarwyddwr Marek Kanievska yw ***Another Country*** a gyhoeddwyd yn 1984. Fe'i cynhyrchwyd yn y Deyrnas Gyfunol. Lleolwyd y stori yn Lloegr.

Y prif actorion yn y ffilm hon yw Colin Firth, Rupert Everett, Anna Massey, Cary Elwes, Robert Addie a Rupert Wainwright. Mae'r ffilm *Another Country* yn 90 munud o hyd a chafodd ei ffilmio mewn lliw. 

Peter Biziou oedd sinematograffydd ('cyfarwyddwr ffotograffi') y ffilm hon a chafodd ei golygu gan Gerry Hambling sydd ymhlith y golygyddion mwyaf toreithiog.

Mae'r ffilm yn seiliedig yn fras ar fywyd yr ysbïwr ac asiant dwbl Guy Burgess, (Guy Bennett yn y ffilm). Mae'n archwilio ei wrywgydiaeth a'i gyflwyniad i Farcsiaeth, wrth archwilio rhagrith a snobyddiaeth system ysgolion bonedd Lloegr.

Plot
----

Mae'r stori wedi ei leoli mewn ysgol fonedd, wedi'i seilio ar Eton a Winchester, yn y 1930au. Mae Guy Bennett (Rupert Everett) a Tommy Judd (Colin Firth) yn ddisgyblion yn yr ysgol. Oherwydd bod y ddau ohonyn nhw ar yn bobl yr ymylon yn eu ffyrdd eu hunain, maent hefyd yn ffrindiau (mae Bennett yn hoyw tra bod Judd yn Farcsydd).

Ar gychwyn y ffilm mae athro yn dod ar draws dau fachgen yn mastyrbio ei gilydd. Oherwydd ei gywilydd o gael ei ddal yn cyflawni gweithred wrywgydiol mae un o'r bechgyn yn crogi ei hun. Mae'r athrawon a’r disgyblion hŷn yn ymdrechu’n galed i gadw’r sgandal draw oddi wrth rieni a’r byd tu allan.

Mae’r sgandal hoyw, yn rhoi esgus i Fowler, capten y tŷ mae Bennett yn aelod ohoni, i gynllwynio yn erbyn Bennett. Nid yw Fowler yn hoffi Bennet na Judd ac mae'n ofni caiff Bennett ei benodi yn "Dduw" - teitl ysgol ar gyfer y ddau brif fachgen. Mae Fowler yn llwyddo rhyng-gipio nodyn serch gan Bennett i'w gyd ddisgybl James Harcourt. Mae Bennett yn cytuno i gael ei gosbi â chansen er mwyn peidio â chyfaddawdu Harcourt. Ar achlysuron eraill, roedd wedi osgoi cosb trwy flacmelio'r "Arglwyddi" (swyddogion) eraill gyda'r bygythiad y byddai'n datgelu eu profiadau rhywiol hwy gydag ef.

Mae Judd yn ddweud wrth Bennett ei fod yn gyndyn o ddod yn swyddog ymysg y disgyblion, gan ei fod yn teimlo na all gymeradwyo'r fath "system o ormes". Mae’n gwneud araith deimladwy, chwerw am sut mae’r bechgyn sy'n cael eu gorthrymu gan y system yn tyfu i fod y tadau sy'n ei chynnal. Yn y pen draw, fodd bynnag, mae'n cytuno i ddod yn swyddog er mwyn atal Fowler rhag dod yn Bennaeth y Tŷ. Yn y pendraw nid yw'n cael ei wneud yn swyddogoherwydd bod Donald Devenish yn cytuno i aros yn yr ysgol a dod yn swyddog os caiff ef ei enwebu i ddod yn Dduw yn lle Bennett.

Wedi torri ei galon ar golli ei freuddwyd  o ddod yn Dduw. Daw Bennett i sylweddoli bod y system ddosbarth Prydeinig yn dibynnu'n gryf ar olwg allanol a bydd bod yn agored hoyw yn rhwystr difrifol i'w ddymuniad i gael gyrfa fel diplomydd.

Mae epiliog y ffilm yn adrodd bod Bennet wedi troi ei gefn ar Brydain ac wedi encilio i Rwsia yn ddiweddarach yn ei fywyd, ar ôl bod yn ysbïwr i’r Undeb Sofietaidd. Bu farw Judd yn ymladd yn Rhyfel Cartref Sbaen.

Cyfarwyddwr
-----------

Ganwyd y cyfarwyddwr ffilm Marek Kanievska ar 30 Tachwedd 1952 yn Llundain.

Derbyniad
---------

Rhoddwyd y marciau canlynol mewn adolygiadau o'r ffilm:

* 80% (Rotten Tomatoes)
* 6.3/10 (Rotten Tomatoes)

.

Gweler hefyd
------------

Cyhoeddodd Marek Kanievska nifer o ffilmiau gan gynnwys y canlynol:

*Rhestr Wicidata:* 

Diweddarwch y rhestr nawr | WQS | Chwiliwch am ddelweddau

  


| Ffilm | Delwedd | Gwlad | Iaith wreiddiol | dyddiad |
| --- | --- | --- | --- | --- |
| A Different Loyalty |  | Unol Daleithiau Americay Deyrnas UnedigCanada | SaesnegRwseg | 2004-01-01 |
| Another Country |  | y Deyrnas Unedig | Saesneg | 1984-01-01 |
| Less Than Zero |  | Unol Daleithiau America | SaesnegSbaeneg | 1987-01-01 |
| Where The Money Is |  | Unol Daleithiau America | Saesneg | 1999-01-01 |

Diwedd y rhestr a gynhyrchwyd yn otomatig o Wicidata.

Cyfeiriadau
-----------

1. ↑  Genre:. dyddiad cyrchiad: 7 Gorffennaf 2016.
2. ↑  Cyfarwyddwr:. dyddiad cyrchiad: 7 Gorffennaf 2016.. dyddiad cyrchiad: 7 Gorffennaf 2016.
3. ↑  "Another Country". *Caution Spoilers* (yn Saesneg). 2016-09-27. Cyrchwyd 2022-10-13.
4. ↑  "BFI Screenonline: Another Country (1984) Synopsis". *www.screenonline.org.uk*. Cyrchwyd 2022-10-13.
5. ↑  Canby, Vincent (1984-06-29). "THE SCREEN:'ANOTHER COUNTRY'". *The New York Times* (yn Saesneg). ISSN 0362-4331. Cyrchwyd 2022-10-13.
6. ↑   *Another Country (1984) - IMDb*, adalwyd 2022-10-13
7. 1 2  "Another Country". *Rotten Tomatoes*. Cyrchwyd 6 Hydref 2021.